prāṇo vai vásiṣṭha ŕ̥ṣiryadvai nu śréṣṭhasténa vásiṣṭhó 'tho yadvástr̥tamo vásati téno eva vásiṣṭhaḥ prajā́patigr̥hītayā tvayéti prajā́patisr̥ṣṭayā tvayétyetátprāṇáṃ gr̥hṇāmi prajā́bhya íti prāṇám purástātprā́pādayata nānópadadhāti yé nānākāmā́ḥ prāṇe tāṃstáddadhāti sakŕ̥tsādayatyékaṃ tátprāṇáṃ karotyátha yannā́nā sādáyetprāṇaṃ ha víchindyātsaìṣā́ trivr̥díṣṭakā yájuḥ sā́danaṃ sū́dadohāstáttrivŕ̥ttrivŕ̥dagniryā́vānagniryā́vatyasya mā́trā tā́vattátkr̥tvópadadhāti